হং তিয়ানগুইফু

হং তিয়ানগুইফু (২৩ নভেম্বর, ১৮৪৯–১৮ নভেম্বর, ১৮৬৪) ছিলেন তাইপিং স্বর্গীয় রাজ্যের দ্বিতীয় ও শেষ রাজা। তিনি সাধারণভাবে "জ্যেষ্ঠ রাজা" (幼主) নামে পরিচিত ছিলেন। আনুষ্ঠানিকভাবে তিনি তার পিতা হং শিউছুয়ানের মতোই তিনি স্বর্গের রাজা (天王) উপাধি ধারণ করতেন। পার্থক্য বোঝানোর জন্য তাকে স্বর্গের জ্যেষ্ঠ রাজা (幼天王) নামে ডাকা হতো। ১৮৬৪ সালে ছিং সাম্রাজ্যের সেনাবাহিনীর হাতে তিনি বন্দী হন এবং ১৮ নভেম্বর মাত্র ১৪ বছর বয়সে তাকে অঙ্গচ্ছেদ করে মৃত্যুদণ্ড দেওয়া হয়।

 জীবনী 
তিনি কুয়াংতুং প্রদেশের হুয়া জেলার গুয়ানলুবু গ্রামে জন্ম গ্রহণ করেন, যা বর্তমানে হুয়াদু জেলা হিসেবে পরিচিত। জন্মের পর তার প্রথম নাম রাখা হয়েছিল তিয়ানগুই (天貴), যার অর্থ হলো “স্বর্গের মূল্যবান দান”। তবে প্রায় ১৮৬০ সালের দিকে তার পিতা তার নামের সঙ্গে আরো একটি অক্ষর ফু (福) যোগ করেন, যার অর্থ “সুখ” বা “আশীর্বাদ”। এর ফলে তার নামটি কিছুটা ব্যতিক্রমী হয়ে ওঠে। কারণ চীনা ব্যক্তিনামে সাধারণত এক বা দুইটি অক্ষরের বেশি ব্যবহার করা হয় না। তার নামের পরিবর্তন এমন সময় ঘটে, যখন হং শিউছুয়ানের রহস্যবাদে আগ্রহ ও মনোযোগ ক্রমশ বেড়ে যাচ্ছিল বলে ধারণা করা হয় এবং তিনি বিশ্বাস করতে শুরু করেন যে, হং তার স্বর্গীয় রাজ্যের পার্থিব নেতা হিসেবে তার স্থলাভিষিক্ত হয়ে রাজ্যের দায়িত্ব পালনে উপযুক্ত। তাইপিং স্বর্গীয় রাজ্যের ক্ষমতাকাঠামোয় হংকে “দশ হাজার বছরের তরুণ সম্রাট” নামে অভিহিত করা হতো, যা সরাসরি তার পিতার উপাধি "স্বর্গীয় রাজা, দশ হাজার বছরের প্রভু" –এর প্রতিচ্ছবি ও অনুকরণ ছিল।

হং নিজের পিতার মৃত্যুর পরের দিন ১৮৬৪ সালের ২ জুন মাত্র চৌদ্দ বছর বয়সে সিংহাসনে আরোহণ করেন। তবে তিনি রাজ্যের অন্য রাজপুত্রদের কাছে তার পিতার মতো সম্মান লাভ করতে পারেননি এবং রাজ্যে তার সম্পর্কে নানা নেতিবাচক কথাবার্তা ছড়িয়ে পড়ে। লেখক লি শিউচেংয়ের আত্মজীবনীতে হংকে অভিজ্ঞতাহীন, আদরে বিগড়ে যাওয়া ও একজন অক্ষম ব্যক্তি হিসেবে বর্ণনা করা হয়েছে। লি নিজের মৃত্যুদণ্ড কার্যকর হওয়ার কিছুদিন আগে এই গ্রন্থটি রচনা করেছিলেন।Zhong Prince Li Xiucheng Describes Himself (《忠王李秀成自述》), হং কখনো ঘোড়ায় চড়েনি, যা যুদ্ধের সময় নেতা ও কমান্ডারদের জন্য অত্যাবশ্যক ছিল। 

হং তিয়ানগুইফুর রাজ্যাভিষেকের ছয় সপ্তাহ পর ১৮৬৪ সালের ১৯ জুলাই ছিং সরকার তাইপিং রাজ্যের রাজধানী থিয়েনচিন দখল করে। লি শিউচেংয়ের সহায়তায় হং ছিং সৈন্যদের পোশাক পরিধান করে ছদ্মবেশে চিয়াংসু প্রদেশের ডংবা অঞ্চলে পালিয়ে যেতে সক্ষম হয়। হংয়ের দুই ছোট ভাই সংঘর্ষের সময় নিহত হয়। রাজধানী ত্যাগ করে তারা প্রথমে তার চাচা হং রেংগানের সঙ্গে মিলিত হন। এরপর তাদের আনহুয়েই প্রদেশের কুয়াংতুং জেলায় চলে যান। সেখান থেকে ১৮৬৪ সালের ১৩ আগস্ট তারা চচিয়াংয়ের হুজৌ শহরের দিকে যাত্রা করে এবং সেখানে তারা স্থানীয় তাইপিং সেনা কমান্ডার হুয়াং ওয়েনজিনের (黃文金) সঙ্গে পুনরাা মিলিত হয়। তাদের নিবৃত্ত করতে ছিং সরকার জুয়ো জংতাং ও লি হংঝাংকে শহরটি আক্রমণের জন্য পাঠায়। তবে সামান্য প্রতিরোধের পর শহরের দক্ষিণ ফটক রক্ষার দায়িত্বে থাকা তাইপিং সেনাবাহিনীর কমান্ডার চেন শুয়েমিং (陳學明) ১৮৬৪ সালের ২৬ আগস্ট আত্মসমর্পণ করেন। ফলে পরদিন রাতের অন্ধকারে হং তিয়ানগুইফু, হং রেনগান ও হুয়াং ওয়েনজিন শহর ত্যাগ করে পালাতে বাধ্য হন। শহর থেকে বের হওয়ার অল্প সময়ের মধ্যেই হুয়াং ওয়েনজিন পূর্বের আঘাতের কারণে মৃত্যুবরণ করেন। এরপর বেঁচে যাওয়া বাকি সদস্যরা লি শি-শিয়ানের নেতৃত্বে থাকা অবশিষ্ট তাইপিং বাহিনীর সঙ্গে যোগ দিতে চিয়াংশি ও ফুচিয়েনের সীমান্ত অঞ্চলের দিকে পালিয়ে যাওয়ার চেষ্টা করে। তবে ১৮৬৪ সালের ৯ অক্টোবর শিচেংয়ে তারা ছিং সেনাবাহিনীর অতর্কিত হামলার শিকার হয়। এই সংঘর্ষে হং তিয়ানগুইফুর অবশিষ্ট বাহিনীও সম্পূর্ণভাবে ধ্বংস হয়ে যায়। এরপর হং তিয়ানগুইফু শিচেংয়ের নিকটবর্তী পাহাড়ে পালিয়ে আশ্রয় নেন। এরপর তাকে খুঁজে বের করার উদ্দেশ্যে চালানো ছিং সেনারা ব্যাপক অভিযান চালায় এবং ১৮৬৪ সালের ২৫ অক্টোবর তিনি ধরা পড়েন। তার সাথে হং রেংগানকেও গ্রেপ্তার করা হয় এবং পরবর্তীতে ১৮৬৪ সালের ২৩ নভেম্বর চিয়াংশি প্রদেশের নানচিং শহরে তাকে মৃত্যুদণ্ড কার্যকর করা হয়। 

বন্দী হওয়ার পর প্রহরীদের পাহারায় নিয়ে যাওয়ার সময় হং তিয়ানগুইফু ছিং সেনাবাহিনীর সৈনিক তাং জিয়াতোংর সঙ্গে কথাবার্তা বলেন। আলাপের শুরুতেই তিনি নিজের পিতা ও রাজ্যের অন্য নেতাদের সঙ্গে তার সম্পর্কের কথা উল্লেখ করেন এবং সে প্রসঙ্গে তিনি বলেন, “তাইপিং স্বর্গীয় রাজ্যের আগেকার সব রাষ্ট্রীয় কাজকর্ম আমার পিতা ও হং রেংগানই পরিচালনা করতেন। প্রকৃতপক্ষে সেই রাজ্যের সিংহাসনে বসে শাসনক্ষমতা প্রয়োগ করত"। এসবের সঙ্গে আমার কী সম্পর্ক? সিংহাসনে অধিষ্ঠিত হওয়ার পর আমি ছিং রাজবংশের স্বার্থের বিরুদ্ধে বা তাদের জন্য কোনো ক্ষতিকর কাজ করিনি। বরং যারা ছিং সাম্রাজ্যের বিরুদ্ধে প্রতিরোধ গড়ে তুলেছিলেন, তারা হলেন যুবরাজ গান, যুবরাজ ঝোংসহ অন্য রাজপুত্ররা ( )। এরপর তিনি ছিং সাম্রাজ্যের প্রশংসা করে একটি কবিতা লেখেন। কবিতা লেখার পরের ১৮৬৪ সালের ১৮ নভেম্বর ১৪ বছর বয়সে অঙ্গচ্ছেদ করে তাকে মৃত্যুদণ্ড দেওয়া হয়।

হং তিয়ানগুইফুর চরিত্র ও মনোভাব সম্পর্কে পরিপূর্ণ ধারণা তার ফাঁসির আগে করা মন্তব্য থেকেই বোঝা যায়: "কুয়াংতুং ভালো স্থান নয়; আমি সেখানে ফিরে যেতে চাই না। আমি কেবল হুনানে গিয়ে প্রবীণ গুরু তাংয়ের কাছে পড়াশোনা করতে চাই এবং আমি একজন ভালো পণ্ডিত হতে চাই"। ()। আপাতদৃষ্টিতে এই সাধারণ অর্থ ও প্রসঙ্গহীন মন্তব্যটিকে কেউ কেউ মৃত্যুদণ্ডের সময় জল্লাদকে বিভ্রান্ত করে নিজের পরিচয় লুকানোর ব্যর্থ চেষ্টা হিসেবে উল্লেখ করেছেন। এছাড়া এটাও হতে পারে যে, তিনি ঠিকভাবে বুঝতে পারছিলেন না যে তার সঙ্গে ঠিক কী ঘটছে অথবা নিজের হারানো রাজ্যের ব্যাপারে তার কোনো আগ্রহ ছিল না। 

রাজা হিসেবে অল্প সময় শাসনকার্য পরিচালনা করা সত্ত্বেও তাকে একটি সরকারী মোহর প্রদান করা হয়েছিল, যা জেড পাথরের (玉璽; yù xǐ) তৈরি ছিল। মোহরটি বর্তমানে হংকং ইতিহাস জাদুঘরে প্রদর্শিত হয়।

 আরো দেখুন 

 ছিং সাম্রাজ্য
 চীনা সাম্রাজ্য

 গ্রন্থপঞ্জি 

 Mark Juergensmeyer & Wade Clark Roof, Taiping Rebellion, in Encyclopedia of Global Religion, Volume 1, SAGE, 2012, pp. 1257.
 Nick Shepley, Sun Yat Sen and the birth of modern China: 20th Century China: Volume One, AUK Academic, 2013.
 James Z. Gao, Taiping Rebellion, in Historical Dictionary of Modern China (1800–1949), Scarecrow Press, 209, pp. 350–352.

 তথ্যসূত্র 

 টীকা 

বিষয়শ্রেণী:১৮৪৯-এ জন্ম
বিষয়শ্রেণী:১৮৬৪-এ মৃত্যু
বিষয়শ্রেণী:চীনা সম্রাট